Veten (Vågsøy)

Veten er en fjelltopp på Vågsøy i Kinn kommune. Høyde over havet er 613 meter og er det høyeste punktet på øya.

Sammen med Brurahornet danner Veten «bakgrunnen» for byen Måløy og sett fra fastlandssiden av Måløybrua ligger Veten til venstre og Brurahornet til høyre.

Toppen er et yndet turmål særlig fordi den ligger så tett på Måløy. Det går tursti til Veten fra Skramsvatnet som ligger like ovenfor Måløy stadion, og fjellet er teknisk sett enkelt å bestige. Fra toppen kan man nyte utsikt over Måløy sentrum og store deler av Vågsøy. 

 Referanser 
Veten på Norgeskart.no fra Statens kartverk

Kategori:Fjell i Kinn
Kategori:Fjell under 1000 meter